Diari Oficial de la Generalitat Valenciana


Sumari del DOGV 4537, del 04-07-2003 (2003/7856)

Informació pública de l'alternativa tècnica del programa d'actuació integrada corresponent als sectors R-11 i R-12 de Bétera.
-----------------------------------------------------------------------------------------------------------------------------

### Dades del document

Número de DOGV
:   4537

Data del DOGV
:   04-07-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7856


Organisme emissor
:   Tecnologia de Arcilla, SL

Tipus de document
:   Anunci

Informació pública de l'alternativa tècnica del programa d'actuació integrada corresponent als sectors R-11 i R-12 de Bétera. [2003/7856]
  
La mercantil Tecnología de Arcilla SL, amb NIF B-12348140 i amb domicili social a Castelló de la Plana, plaça del Real núm. 27, representada pel senyor José Luis Monterde Antonio, major d'edat, amb DNI núm. 28.050.445-X, en la seua condició d'administrador solidari, a l'empara del que preveuen els articles 48.1 C) i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, anuncia el següent:
  
Sotmetre a informació pública l'alternativa tècnica de programa d'actuació integrada, presentada per la mercantil Tecnología de Arcilla SL, que desenvolupa una única unitat d'execució delimitada en el pla parcial integrant de la referida alternativa tècnica, que es correspon amb l'àmbit dels sectors de sòl urbanitzable sense ordenació detallada, denominats sector R-11 i sector R-12 del Pla General de Bétera, que comprenen una superfície total de 393.190 m², i als quals s'adscriuen 27.353 m² de terrenys pertanyents a la xàrcia primària de dotacions públiques, segons que preveuen les fitxes urbanístiques del referit pla general, resultant una superfície total de 420.543 m².
  
Integren la referida alternativa tècnica de programa els documents següents:
  
- Programa d'Actuació Integrada corresponent a l'àmbit dels sectors R-11 i R-12 de Bétera.
  
- Pla parcial corresponent a l'àmbit dels sectors R-11 i R-12 de Bétera.
  
- Avantprojecte d'urbanització corresponent a l'àmbit dels sectors R-11 i R-12 de Bétera.
  
- Còpia de la sol·licitud de la cèdula d'urbanització.
  
S'utilitza la via simplificada del procediment previst en l'article 48 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana, havent protocol·litzat els documents esmentats en la notaria de la senyora Eva Giménez Moreno, amb domicili a Bétera (València), en l'avinguda Escultor Ramón Inglés, número 5, segons l'acta número 1299 del seu protocol, de 24 de juny de 2003, i estant igualment disponible la documentació anterior en l'Ajuntament de Bétera, amb data d'entrada el 24 de juny de 2003, amb número de registre 4328, podent qualsevol persona dins del termini de 20 dies, comptadors a partir del següent al de la publicació d'este anunci en el Diari Oficial de la Generalitat Valenciana, comparéixer en la notaria per obtindre còpia de l'acta a què es referix l'article 48.1 B) de la llei esmentada o sol·licitar que se li mostre. Així mateix, podrà consultar en l'Ajuntament de Bétera les actuacions derivades de la documentació depositada i presentar davant ell, per a la seua incorporació, tant al·legacions com alternatives tècniques que pretenguen competir amb l'exposada al públic.
  
 En els cinc dies següents al venciment del termini d'informació pública anteriorment ressenyat, qualsevol persona podrà presentar proposicions juridicoeconòmiques, en plica tancada, per a executar qualsevol de les alternatives presentades. Segons el que disposa l'article 46.4 de la llei esmentada «aquests terminis quedaran prorrogats, per vint dies addicionals, si durant els deu primers d'informació pública alguna persona es compromet a presentar una alternativa tècnica substancialment distinta a la inicial i presta caució d'això en la quantia determinada reglamentàriament. La pròrroga es farà constar en l'expedient, s'anunciarà en el tauler d'anuncis de l'ajuntament i es comunicarà als qui, per desconèixer-la, presenten pliques prematurament».
  
Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
 Així mateix, el present anunci es publica als efectes que disposa l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, per a informar als titulars no identificats, per als titulars cadastrals la identitat del qual no consta en la relació emesa pels organismes oficials, per a aquells el domicili dels quals és desconegut, i per a aquells que havent intentat l'avís no ha sigut possible. Cosa que comuniquem mitjançant el present avís perquè tinga els efectes oportuns:
  
València, 27 de juny de 2003.- L'administrador solidari: José Luis Monterde Antonio.